Euroopa Liidu Teataja L 221 , 04/09/2003 Lk 0017 - 0041



Komisjoni otsus, 20. august 2003, millega lubatakse liikmesriikidel vastavalt direktiivile 94/55/EÜ vastu võtta teatavaid erandeid seoses ohtlike kaupade autoveoga (teatavaks tehtud numbri K(2003) 3027 all) (EMPs kohaldatav tekst) (2003/635/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 21. novembri 1994. aasta direktiivi 94/55/EÜ ohtlike kaupade autovedu käsitlevate liikmesriikide õigusaktide ühtlustamise kohta, [1] viimati muudetud Euroopa Parlamendi ja nõukogu direktiiviga 2000/61/EÜ, [2] eriti selle artikli 6 lõiget 9, võttes arvesse asjaomastelt liikmesriikidelt saadud taotlusi ning arvestades järgmist: (1) Lähtuvalt direktiivist 94/55/EÜ võivad liikmesriigid vastu võtta kõnealuse direktiivi lisades esitatud sätetest vähem ranged sätteid nende territooriumil üksnes väikestes kogustes toimuvate teatavate ohtlike kaupade vedude puhul, v.a keskmise või kõrge radioaktiivsustasemega ained. (2) Lähtuvalt direktiivist 94/55/EÜ võivad liikmesriigid vastu võtta sätteid, mis erinevad kõnealuse direktiivi lisades sätestatust nende territooriumiga piirnevate kohalike vedude puhul. (3) Mitmed liikmesriigid on komisjonile teatanud oma soovist niisuguseid sätteid vastu võtta. Kõnealused sätted vaatab läbi komisjon, kes otsustab, kas nõuetekohased tingimused on täidetud. Seetõttu tuleks need sätted vastu võtta. (4) Käesoleva direktiiviga ettenähtud meetmed on kooskõlas direktiivi 94/55/EÜ artiklis 9 ettenähtud ohtlike kaupade veo komitee arvamusega, ON VASTU VÕTNUD KÄESOLEVA OTSUSE: Artikkel 1 I lisas loetletud liikmesriikidel on nende territooriumil üksnes väikestes kogustes toimuvate teatavate ohtlike kaupade vedude puhul lubatud vastu võtta nimetatud lisas ettenähtud sätted. Neid sätteid kohaldatakse diskrimineerimiseta. Artikkel 2 II lisas loetletud liikmesriikidel on nende territooriumiga piirnevate kohalike vedude puhul lubatud vastu võtta nimetatud lisas ettenähtud sätted. Neid sätteid kohaldatakse diskrimineerimiseta. Artikkel 3 Käesolev otsus on adresseeritud liikmesriikidele. Brüssel, 20. august 2003 Komisjoni nimel asepresident Loyola De Palacio [1] EÜT L 319, 12.12.1994, lk 7. [2] EÜT L 279, 1.11.2000, lk 40. -------------------------------------------------- I LISA ERANDID LIIKMESRIIKIDE JAOKS TEATAVATE OHTLIKE KAUPADE VÄIKESTE KOGUSTE PUHUL BELGIA RO-SQ 1.1 Teema: Klass 1 — väikesed kogused Viide direktiivi lisale: 1.1.3.6. Direktiivi lisa sisu: Äärenumbriga 1.1.3.6 piiratud tavalise sõidukiga transporditava kaevanduslõhkeaine kogus on 20 kg. Viide siseriiklikele õigusaktidele: Kuninga 23. septembri 1958. aasta dekreet lõhkeainete kohta, muudetud kuninga 14. mai 2000. aasta dekreediga. Siseriikliku õigusakti sisu: Artikkel 111. Varustuspunktidest kaugemal asuvate hoidlate käitajatel on lubatud tavalises mootorsõidukis vedada kuni 25 kg dünamiiti või tugevatoimelisi lõhkeaineid ja 300 detonaatorit vastavalt lõhkeaineteenistuse poolt sätestatud tingimustele. RO-SQ 1.2 Teema: Tühjade puhastamata konteinerite transport, mis on sisaldanud eri klassidesse kuuluvaid tooteid Viide direktiivi lisale: 5.4.1.1.6. Viide siseriiklikele õigusaktidele: Erand 6-97. Siseriikliku õigusakti sisu: Transpordidokumendil on märge "puhastamata tühjad pakendid, mis on sisaldanud eri klassidesse kuuluvaid tooteid". Märkused: Euroopa Komisjon on registreerinud erandi numbriga 21 (artikli 6 lõike 10 alusel). TAANI RO-SQ 2.1 Teema: Kõrvaldamise eesmärgil kodumajapidamistest või laboritest kogutud jäätmeid või ohtlike ainete jääke sisaldavate pakendite transport. Viide direktiivi lisale: 2.1.2 ja 4.1.10. Direktiivi lisa sisu: Klassifitseerimise põhimõtted. Segapakendeid käsitlevad sätted. Viide siseriiklikele õigusaktidele: Bekendtgørelse nr. 729 af 15. august 2001 om vejtransport af farligt gods § 4, stk. 3. Siseriikliku õigusakti sisu: Kodumajapidamistest või laboritest kogutud jäätmeid või keemiliste ainete jääke sisaldavad sisepakendid võivad olla pakitud koos teatavate ÜRO poolt heaks kiidetud välispakenditega. Üks sisepakend ei või sisaldada üle 5 kg või 5 liitri. Ühe välispakendi sisule võib määrata ühise ÜRO-numbri. Märkused: Kui jäätmed või keemiliste ainete jääkide kogused on kogutud kodumajapidamistest või laboritest, ei ole täpset klassifitseerimist võimalik läbi viia. Pakendeid on müüdud jaemüügis ning sisepakenditena. Et saata neid pakendeid spetsialiseeritud ettevõtetesse kõrvaldamiseks, on segapakendite puhul lubatud üldisemad tingimused. Tuleb lubada üldist klassifitseerimist, kuna pakendite originaalmärgistus sageli puudub või on loetamatu. RO-SQ 2.2 Teema: Maanteetransport, mille puhul lõhkeainete pakendid ja detonaatorite pakendid on samas sõidukis. Viide direktiivi lisale: 7.5.2.2. Direktiivi lisa sisu: Segapakendeid käsitlevad sätted. Viide siseriiklikele õigusaktidele: Bekendtgørelse nr. 729 af 15. august 2001 om vejtransport af farligt gods § 4, stk. 1. Siseriikliku õigusakti sisu: Vastavalt § 4, stk. 1 tuleb ohtlike ainete maanteetranspordil täita ADR eeskirju. Märkused: Lõhkeainete paigutamiseks koos detonaatoritega transpordi ajaks samasse veokisse on praktiline vajadus, kui neid kaupu veetakse ladustamiskohast töökohta ja tagasi. Kui muudetakse Taani õigusakte ohtlike kaupade transpordi kohta, lubavad Taani ametiasutused niisuguseid vedusid järgmistel tingimustel: 1. Veetakse kuni 25 kg D-rühma lõhkeaineid. 2. Veetakse kuni 200 tükki B-rühma detonaatoreid. 3. Detonaatorid ja lõhkeaine peavad olema eraldi pakitud ÜRO poolt sertifitseeritud pakenditesse vastavalt direktiivi 2000/61/EÜ, millega muudetakse direktiivi 94/55/EÜ, eeskirjadele. 4. Detonaatoreid sisaldavate pakendite ja lõhkeainet sisaldavate pakendite vahe peab olema vähemalt üks meeter. Kõnealune vahe peab alles jääma ka pärast järsku pidurdamist. Lõhkeaine pakendid ja detonaatorite pakendid peavad olema paigutatud viisil, mis võimaldab neid sõidukist kiiresti eemaldada. 5. Tuleb täita kõiki muid ohtlike ainete maanteetranspordi eeskirju. SAKSAMAA RO-SQ 3.1 Teema: 1.4G liigendusega autoosade segapakendid ja segalaadung koos teatavate ohtlike kaupadega (n4). Viide direktiivi lisale: 4.1.10 ja 7.5.2.1 ADR. Direktiivi lisa sisu: Segapakendeid ja segalaadungit käsitlevad sätted. Viide siseriiklikele õigusaktidele: GGAV — Gefahrgut-Ausnahmeverordnung vom 23. Juni 1993, zuletzt geändert durch die Verordnung vom 23. Juni 1999 (BGBl. I 1999 S. 1435), bisherige Ausnahme Nr. 45 (Määrus ohtlike ainete transpordisätete erandite kohta, endine erand nr 45). Siseriikliku õigusakti sisu: UN 0431 ja UN 0503 võib laadida koos teatavate ohtlike kaupadega (autotootmisega seotud tooted) teatavates kogustes, mis on erandis loetletud. Väärtust 1000 (võrreldav punktiga 1.1.3.6.4) ei ületata. Märkused: Erand on vajalik, et tagada turvaautode osade kiire kohaletoimetamine vastavalt kohalikule nõudmisele. Kuna kõnealuste toodete valik on väga lai, ei ladustata tavaliselt kohalikes garaažides nende varusid. RO-SQ 3.2 Teema: Erand nõudest transpordidokumendi või veodeklaratsiooni omamiseks ohtlike kaupade teatavate koguste puhul, nagu on määratletud punktis 1.1.3.6 (n1). Viide direktiivi lisale: 5.4.1.1.1 ja 5.4.1.1.6. Direktiivi lisa sisu: Transpordidokumendi sisu. Viide siseriiklikele õigusaktidele: GGAV — Gefahrgut-Ausnahmeverordnung vom 23. Juni 1993, zuletzt geändert durch die Verordnung vom 23. Juni 1999 (BGBl. I 1999 S. 1435), Ausnahme Nr. 55 (Määrus ohtlike ainete transpordisätete erandite kohta, erand nr 55). Siseriikliku õigusakti sisu: Kõigi klasside puhul, v.a klass 7: transpordidokumente ei ole tarvis, kui veetavate kaupade kogus ei ületa punktis 1.1.3.6 esitatud koguseid. Märkused: Pakendite märgistusel esitatud teavet loetakse siseriiklike vedude puhul piisavaks, kuna transpordidokumendid pole alati asjakohased, kui tegemist on kohaliku turustamisega. Euroopa Komisjon on registreerinud erandi numbriga 22 (artikli 6 lõike 10 alusel). RO-SQ 3.3 Teema: Transport väikestes kogustes, kui sõidukis pole tulekustutit (n3). Viide direktiivi lisale: 8.1.4.1(a). Direktiivi lisa sisu: Transpordivahendite tuletõrjevarustus. Viide siseriiklikele õigusaktidele: GGAV — Gefahrgut-Ausnahmeverordnung vom 23. Juni 1993, zuletzt geändert durch die Verordnung vom 23. Juni 1999 (BGBl. I 1999 S. 1435), Ausnahme Nr. 85. (Määrus ohtlike ainete transpordisätete erandite kohta, erand nr 85). Siseriikliku õigusakti sisu: Veokis ei pea olema tulekustutit, kui punktis 1.1.3.6 esitatud koguseid ei ole ületatud. Märkused: Kogemused näitavad, et asjaomase liikluse liigi ohutus ei ole vähenenud. Euroopa Komisjon on registreerinud erandi numbriga 63 (artikli 6 lõike 10 alusel). PRANTSUSMAA RO-SQ 6.1 Teema: Portatiivsete ja mobiilsete gamma-radiograafiaseadmete transport (18). Viide direktiivi lisale: A ja B lisa. Direktiivi lisa sisu: Viide siseriiklikele õigusaktidele: Arrêté du 1er juin 2001 relatif au transport de marchandises dangereuses par route (1. juuni 2001. aasta dekreet ohtlike kaupade maanteetranspordi kohta, "ADR-dekreet") — artikkel 28. Siseriikliku õigusakti sisu: Gamma-radiograafiaseadmete transport kasutajate poolt on lubatud üksnes erieeskirjade kohaselt. RO-SQ 6.2 Teema: Selliste tervishoiuga seotud jäätmete vedu, mis on nakkusohtlikud ja mida koheldakse UN 3291 hõlmatud anatoomiliste osadena ning mille mass on väiksem või võrdne 15 kg. Viide direktiivi lisale: A ja B lisa. Viide siseriiklikele õigusaktidele: Arrêté du 1er juin 2001 relatif au transport de marchandises dangereuses par route (1. juuni 2001. aasta dekreet ohtlike kaupade maanteetranspordi kohta, "ADR-dekreet") — artikkel 12. Siseriikliku õigusakti sisu: Erand ADR nõuetest selliste tervishoiuga seotud jäätmete veo puhul, mis on nakkusohtlikud ja mida koheldakse UN 3291 hõlmatud anatoomiliste osadena ning mille mass on väiksem või võrdne 15 kg. RO-SQ 6.3 Teema: Ohtlike ainete transport ühissõidukites (18). Viide direktiivi lisale: 8.3.1. Direktiivi lisa sisu: Reisijatevedu ja ohtlikud ained. Viide siseriiklikele õigusaktidele: Arrêté du 1er juin 2001 relatif au transport de marchandises dangereuses par route (1. juuni 2001. aasta dekreet ohtlike kaupade maanteetranspordi kohta, "ADR-dekreet") — artikkel 21. Siseriikliku õigusakti sisu: Luba vedada ohtlikke aineid ühistranspordis käsipagasina: kohaldatakse üksnes punktide 4.1, 5.2 ja 3.4 sätteid, mis on seotud pakkide pakendamise, märgistamise ja etikettimisega. Märkused: Käsipagasis võivad olla üksnes oma tarbeks või isiklikuks ametialaseks kasutamiseks ettenähtud ohtlikud ained. Portatiivsed gaasimahutid on lubatud hingamishäiretega patsientide puhul ühe reisi vältel vajaminevas koguses. RO-SQ 6.4 Teema: Väikeste ohtlike ainete koguste transport omal kulul.18 Viide direktiivi lisale: 5.4.1. Direktiivi lisa sisu: Kohustus veodokumendi omamiseks. Viide siseriiklikele õigusaktidele: Arrêté du 1er juin 2001 relatif au transport de marchandises dangereuses par route (1. juuni 2001. aasta dekreet ohtlike kaupade maanteetranspordi kohta, "ADR-dekreet") — artikkel 23.2. Siseriikliku õigusakti sisu: Kui transporditakse omal kulul väikesi ohtlike ainete koguseid, mis ei ületa punktis 1.1.3.6 sätestatud piirnorme, ei ole punktis 5.4.1 sätestatud veodokument kohustuslik. ÜHENDKUNINGRIIK RO-SQ 15.1 Teema: Teatavate madala riskiteguriga radioaktiivsete esemete vedu (näiteks kellad, käekellad, suitsuandurid, kompassid (E1). Viide direktiivi lisale: enamik ADR nõuetest. Direktiivi lisa sisu: 7. klassi materjalide veoga seotud nõuded. Viide siseriiklikele õigusaktidele: Radioaktiivne materjal (Maanteetransport) (Suurbritannia) 1996. aasta määrused, määruse 3 lõike 2 punktid f, g ja h. Siseriikliku õigusakti sisu: Täielik erand siseriiklike õigusaktide sätetest teatavate radioaktiivse materjali piiratud koguseid sisaldavate kaubanduslike toodete puhul. Märkused: Käesolev erand on lühiajaline meede, mis pole enam vajalik, kui ADR-i võetakse sarnased IAEA-määruste muudatused. RO-SQ 15.2 Teema: Erand nõudest transpordidokumendi omamiseks ohtlike kaupade teatavate koguste puhul, nagu on määratletud punktis 1.1.3.6 (E2). Viide direktiivi lisale: 1.1.3.6.2 ja 1.1.3.6.3. Direktiivi lisa sisu: Erandid teatavatest nõuetest teatavatele kogustele veoühiku kohta. Viide siseriiklikele õigusaktidele: Määrused ohtlike kaupade autovedude kohta, 1996. Määrused 3 ja 13 ning nimekiri 2.8. Siseriikliku õigusakti sisu: Piiratud koguste puhul ei ole transpordidokument nõutav, välja arvatud juhul, kui need moodustavad osa suuremast laadungist. Märkused: See erand on sobiv siseriikliku transpordi puhul, kuna transpordidokumendid pole alati asjakohased, kui tegemist on kohaliku turustamisega. RO-SQ 15.3 Teema: Valtsplekist metallsilindrite vedu, mis on ette nähtud kasutamiseks kuuma õhuga õhupallides täitmiskoha ja õhkutõusmis-/maandumiskoha vahel (E3). Viide direktiivi lisale: 6.2. Direktiivi lisa sisu: Gaasimahutite ehitamise ja katsetamise nõuded. Viide siseriiklikele õigusaktidele: täpsustatakse tulevastes määrustes. Siseriikliku õigusakti sisu: vaata eespool. Märkused: Kuuma õhuga õhupallides kasutatavad gaasisilindrid on ehitatud võimalikult kergekaalulised, mistõttu nad ei saa vastata gaasisilindrite tavalistele nõuetele. Keskmise õhupallisilindri veemahutavus on 70 liitrit, suurim maht ei ületa 90 liitrit. Sõidukis võib korraga vedada kuni viit silindrit. RO-SQ 15.4 Teema: Erand madalradioaktiivseid aineid vedavate sõidukite tuletõrjevarustuse nõuetest (E4). Viide direktiivi lisale: 8.1.4. Direktiivi lisa sisu: Sõidukite tuletõrjevarustuse nõue. Viide siseriiklikele õigusaktidele: Radioaktiivne materjal (Maanteetransport) (Suurbritannia) 1996, määruse 34 artiklid 4 ja 5. Siseriikliku õigusakti sisu: Määruse 34 lõikes 4 tühistatakse nõue tulekustutite kohta, kui veetakse üksnes eripakendeid (UN 2908, 2909, 2910 ja 2911). Määruse 34 lõikega 5 piiratakse kõnealust nõuet, kui veetakse ainult väikest pakendite arvu. Märkused: Praktikas ei ole tuletõrjevahendid olulised UN 2908, 2909, 2910, UN 2911 vedudel, mis võivad sageli toimuda väikestega sõidukitega. RO-SQ 15.5 Teema: Piiratud koguste sisepakendites kaupade (v.a 1. ja 7. klassi kaupade) turustamine jaemüüjatele või kasutajatele: kohalikest müügiüksustest jaemüüjatele või kasutajatele ning jaemüüjatelt lõppkasutajatele (N1). Viide direktiivi lisale: 3.4 ja 6.1. Direktiivi lisa sisu: pakendite konstruktsiooni ja katsetamise nõuded. Viide siseriiklikele õigusaktidele: Ohtlike kaupade (Klassifitseerimine, pakendamine ja märgistamine) ning transporditavate surveseadmete veo määrused 1996, määruse 6 artiklid 1 ja 3, määruse 8 artikkel 5 ning nimekiri 3. Siseriikliku õigusakti sisu: Pakendite märgistamist RID/ADR- või UN-märgisega või muu märgisega ei nõuta, kui need sisaldavad piiratud koguses kaupu, nagu on sätestatud nimekirjas 3. Märkused: ADR-nõuded ei ole asjakohased veo viimasel etapil müügiüksusest vahendajale või kasutajale ning vahendajalt lõppkasutajale. Selle erandi eesmärk on võimaldada jaemüügiks ettenähtud kaupade, mis on pakitud piiratud kogustena vastavalt punktile 3.4, sisemahuteid vedada kohaliku turustamise viimasel etapil ilma välispakendita. RO-SQ 15.6 Teema: Võimalikult tühjade püsipaakide vedu, mis ei ole ette nähtud transpordivarustuseks (N2). Viide direktiivi lisale: osad 5 ja 7-9 (94/55/EÜ). Direktiivi lisa sisu: Partiide menetluskorda, vedu ja toiminguid käsitlevad nõuded. Viide siseriiklikele õigusaktidele: täpsustatakse tulevastes määrustes. Siseriikliku õigusakti sisu: vaata eespool. Märkused: Kõnealuste püsipaakide vedu ei ole ohtlike kaupade vedu tavalises tähenduses ning ADR-sätteid ei saa praktikas kohaldada. Kuna paagid on "võimalikult tühjad", siis on nendes tegelikult sisalduvate ohtlike kaupade kogus määratluse kohaselt äärmiselt väike. RO-SQ 15.7 Teema: Võimaldada 1. ja 2. kategoorias ning punkti 1.1.3.6.3 tabelis esitatud 1. klassi kaupade "maksimaalset üldkogust transpordiühiku kohta" (N10). Viide direktiivi lisale: 1.1.3.6.3 ja 1.1.3.6.4. Direktiivi lisa sisu: erandid transpordiühiku poolt veetavates kogustes. Viide siseriiklikele õigusaktidele: Määrused lõhkeainete autovedude kohta, 1996. Määrus 13 ja nimekiri 5; määrus 14 ja nimekiri 4. Siseriikliku õigusakti sisu: Sätestatakse eeskirjad eranditeks lõhkeainete piiratud koguste ja segalaadungite puhul. Märkused: Võimaldada 1. klassi kaupade erinevaid koguselisi piiranguid, nimelt "50" 1. kategooria ja "500" 2. kategooria puhul. Segalaadungite arvutamisel on korrutustegur 2. transpordikategooria puhul "20" ja 3. transpordikategooria puhul "2". Eelnevalt erand artikli 6 lõike 10 kohaselt. RO-SQ 15.8 Teema: EX/II-sõidukites lubatavate lõhkeainete maksimaalse netomassi suurendamine (N13). Viide direktiivi lisale: 7.5.5.2. Direktiivi lisa sisu: Piirangud veetavate lõhkeainete ja -artiklite kogustele. Viide siseriiklikele õigusaktidele: Määrused lõhkeainete autovedude kohta, 1996. Määrus 13, nimekiri 3. Siseriikliku õigusakti sisu: Piirangud veetavate lõhkeainete ja -artiklite kogustele. Märkused: Ühendkuningriigi määrused lubavad sobivusrühmade 1.1C, 1.1D, 1.1E ja 1.1J puhul II tüübi sõidukites maksimaalset netomassi 5000 kg. Paljud 1.1C, 1.1D, 1.1E ja 1.1J klassi Euroopasse viidud artiklid on liiga suured või mahukad ja pikemad kui 2,5 meetrit. Peamiselt on need sõjaliseks otstarbeks kasutatavad lõhkeainete artiklid. Piirangud EX/III-sõidukite konstruktsioonile (mis peavad olema kinnised sõidukid) teevad niisuguste artiklite peale- ja mahalaadimise väga keeruliseks. Mõned artiklid vajavad spetsiaalseid peale- ja mahalaadimisseadmeid veo algus- ja sihtpunktis. Tegelikult esineb niisuguseid seadmeid väga harva. Ühendkuningriigis on EX/III-veokeid vähe kasutusel ning nõue ehitada täiendavaid EX/III-eriveokeid seda tüüpi lõhkeainete veoks oleks tööstusele äärmiselt kulukas. Ühendkuningriigis veavad sõjaväe lõhkeainet peamiselt transpordiettevõtjad ning seetõttu ei saa nad midagi kasu raamdirektiivi erandist sõjaväeveokitele. Selle probleemi lahendamiseks on Ühendkuningriik alati lubanud kuni 5000 kg kõnealuseid artikleid vedada EX/II-sõidukites. Praegune piirmäär ei ole alati piisav, sest mõni artikkel võib sisaldada üle 1000 kg lõhkeainet. Alates 1950. aastast on olnud ainult kaks õnnetusjuhtumit (mõlemad 1950tel) üle 5000 kg kaaluvate lõhkeainetega. Õnnetusjuhtumid põhjustasid süttinud rehvid ja heitgaasisüsteemi ülekuumenemine, millest süttis koormakate. Need tulekahjud oleksid võinud juhtuda ka väiksema laadungi puhul. Surmajuhtumeid ega vigastusi polnud. Empiirilised tõendid näitavad, et pole kuigi tõenäoline korralikult pakitud lõhkeaine artiklite süttimine välismõjust, nt sõiduki kokkupõrkest. Sõjaväeraportite tõendid ja rakettide löökkatsete andmed näitavad, et on kassettide süttimiseks on tarvis kokkupõrkekiirust, mis võrdub 12 meetri pikkuse langemiskatse kiirusega. See ei tohiks mõjutada praeguseid ohutusnorme. RO-SQ 15.9 Teema: Erand teatavate 1. klassi kaupade väikeste koguste järelevalvenõuetest (N12). Viide direktiivi lisale: 8.4 ja 8.5 S1(6). Direktiivi lisa sisu: Järelevalvenõuded teatavaid ohtlike kaupade koguseid vedavatele sõidukitele. Viide siseriiklikele õigusaktidele: Määrused ohtlike kaupade autovedude kohta, 1996. Määrus 24. Siseriikliku õigusakti sisu: Sätestatakse ohutu parkimine ja järelevalveseadmed, kuid ei nõuta teatavate 1. klassi laadungite pidevat järelevalvet, mis on ADR peatüki 8.5 S1 nõudeks (6). Märkused: ADRi järelevalvenõuded ei ole siseriiklikus kontekstis alati võimalikud. RO-SQ 15.10 Teema: Lõhkeainete segalaadungite ning lõhkeainete koos muude ohtlike kaupadega vagunites, sõidukites ja mahutites transportimise piirangute leevendamine (N4/5/6). Viide direktiivi lisale: 7.5.2.1 ja 7.5.2.2. Direktiivi lisa sisu: Piirangud teatavate segalaadungite puhul. Viide siseriiklikele õigusaktidele: Määrused ohtlike kaupade autovedude kohta, 1996. Määrus 18. Siseriikliku õigusakti sisu: Siseriiklikud õigusaktid on lõhkeainete segalaadungite osas vähem ranged tingimusel, et niisugused veod on ohutult teostatavad. Märkused: Ühendkuningriik soovib lubada mõningaid muudatusi eeskirjades lõhkeainete segamisel teiste lõhkeainetega ja lõhkeainete segamisel teiste ohtlike kaupadega. Kõigil muudatustel on koguselised piirangud laadungi ühe või mitme koostisosa puhul ning need on lubatud ainult tingimusel, et "on võetud kõik mõistlikult asjakohased meetmed vältimaks lõhkeainete kokkupuutumist mistahes kõnealuste kaupadega või muul viisil ohustamist või ohtu sattumist". Ühendkuningriik võib soovida lubada niisuguseid muudatusi nagu näiteks: 1. ÜRO-numbrite 0029, 0030, 0042, 0065, 0081, 0082, 0104, 0241, 0255, 0267, 0283, 0289, 0290, 0331, 0332, 0360 või 0361 alla liigitatavaid lõhkeaineid võib vedada samas sõidukis koos ÜRO-numbri 1942 alla liigitatud ohtlike kaupadega. ÜRO 1942 kogust, mida on lubatud vedada, piiratakse põhjendusega, et see on 1.1D lõhkeaine; 2. ÜRO numbrite 0191, 0197, 0312, 0336, 0403, 0431 või 0453 alla liigitatavaid lõhkeaineid võib vedada samas sõidukis koos 2. või 3. transpordikategooriasse kuuluvate ohtlike kaupadega (v.a kergestisüttivad gaasid, nakkusttekitavad ained ja mürgised ained) või koos nende mistahes kombinatsiooniga tingimusel, et 2. transpordikategooria ohtliku kauba kogumass või -maht ei ületa 500 kg või liitrit ning et niisuguste lõhkeainete kogu netomass ei ületa 500 kg; 3. 1.4G lõhkeaineid võib vedada koos 2. transpordikategooria kergestisüttivate vedelike ja kergestisüttivate gaasidega või 3. transpordikategooria mittesüttivate mittetoksiliste gaasidega või mistahes nende kombinatsiooniga samas sõidukis tingimusel, et ohtlike kaupade kogumass või -maht üheskoos ei ületa 200 kg või liitrit ning et lõhkeainete kogu netomass ei ületa 20 kg; 4. ÜRO numbrite 0106, 0107 või 0257 alla liigitatavaid lõhkeainete artikleid võib vedada koos sobivusrühma D, E või F kuuluvate lõhkeainete artiklitega, mille komponentideks nad on. ÜRO-numbrite 0106, 0107 või 0257 alla kuuluvate lõhkeainete üldkogus ei ületa 20 kg. RO-SQ 15.11 Teema: Alternatiiv märgistusele oranžide numbrimärkidega radioaktiivse materjali väikeste koguste veo puhul väikestes sõidukites. Viide direktiivi lisale: 5.3.2. Direktiivi lisa sisu: Nõue, et radioaktiivset materjali vedavatel väikestel sõidukitel peavad olema oranžid numbrimärgid. Viide siseriiklikele õigusaktidele: Radioaktiivne materjal (Maanteetransport) 2002. aasta määrused, määruse 5 lõike 4 punkt d. Siseriikliku õigusakti sisu: Kõik käesoleva protsessi kohaselt heakskiidetud erandid on lubatud. Taotletud erand: 1. Sõidukid peavad: a) kas olema märgistatud vastavalt ADR punkti 5.3.2 kohaldatavatele sätetele; või b) alla 3500 kg massiga sõidukite puhul, mis veavad vähem kui kümmet erandi alla kuuluva lõhustuva või mittelõhustuva radioaktiivse materjali pakendit ja kui nende pakendi transpordiindeksite summa ei ole suurem kui 3, võib alternatiivselt kasutada lõikes 2 sätestatud märgistust. 2. Lõike 1 tähenduses peab sõidukile radioaktiivse materjali veo ajaks paigaldatud märgistus vastama järgmistele tingimustele: a) see on vähemalt 12 cm küljepikkusega ruut. Kõik märgisel olevad tähised on mustad, paksus kirjas ja loetavad. Samuti peavad kõik märgisel olevad tähised olema reljeeftrükis või sisse pressitud. Suurtähed sõnas "RADIOACTIVE" on vähemalt 12 mm kõrgused ja kõik muud suurtähed vähemalt 5 mm kõrgused; b) see on tulekindel niisugusel määral, et sõnad märgistusel jäävad loetavaks ka pärast kokkupuudet sõidukis puhkenud tulekahjuga; c) see tuleb kindlalt kinnitada sõidukisse niisuguses asendis, mis oleks juhile hõlpsasti nähtav, kuid ei varjaks tema vaadet maanteele, ning on nähtaval ainult siis, kui sõiduk veab radioaktiivset materjali; d) see peab esinema heakskiidetud kujul ning sellele peab olema märgitud hädajuhtumitel kasutatav nimi, aadress ja telefoninumber. Märkused: Erand on vajalik radioaktiivse materjali väikeste koguste piiratud vedude puhul, peamiselt radioaktiivse materjali ühekordsete patsientide dooside vedude puhul kohalike haiglate vahel, kui kasutatakse väikesi sõidukeid ning isegi väikeste oranžide tähiste kinnitamise võimalus on piiratud. Kogemused on näidanud, et nende sõidukite puhul tekitab oranžide tähiste kinnitamine raskusi ning tavapäraste transporditingimuste korral on keerukas neid paigale jätta. Sõidukid märgistatakse tähistega, mis näitavad nende laadungi sisu vastavalt ADR punktile 5.3.1.5.2 (ja tavaliselt 5.3.1.7.4), osutades selgesti ohule. Lisaks kinnitatakse selgelt nähtavasse kohta tulekindel tähis, millele on märgitud asjakohane hädaolukorra teave. Tegelikult võib olla märgitud rohkem ohutusinfot, kui on märgitud ADR punkti 5.3.2 nõuetes. -------------------------------------------------- II LISA ERANDID LIIKMESRIIKIDELE NENDE TERRITOORIUMIGA PIIRNEVA KOHALIKU TRANSPORDI PUHUL BELGIA RO-LT 1.1 Teema: Transport tööstusalade vahetus läheduses, v.a transport avalikult kasutatavatel teedel. Viide direktiivi lisale: A ja B lisa. Direktiivi lisa sisu: A ja B lisa. Viide siseriiklikele õigusaktidele: Erandid 2-89, 4-97 ja 2-2000. Siseriikliku õigusakti sisu: Pakendite dokumenteerimist, tähistamist ja märgistamist ning juhitõendeid käsitlevad erandid. Märkused: Ühelt ettevõttelt teisele üleantavad ohtlikud kaubad. Erand 2-89: avalikult kasutatava tee ületamine (kemikaalid on välispakendites). Erand 4-97: kaugus objektini 2 km (toormalmi kangid temperatuuril 600 °C). Erand 2-2000: kaugus objektini ligikaudu 500 m (IBC, PG II, III, klassid 3, 5.1, 6.1, 8 ja 9). RO-LT 1.2 Teema: Mahutite vedu, mis ei ole ette nähtud transpordiseadmeteks. Viide direktiivi lisale: 1.1.3.2(f). Viide siseriiklikele õigusaktidele: Erandid 6-82, 2-85. Siseriikliku õigusakti sisu: Võimalikult tühjade mahutite vedu on lubatud puhastamise/parandamise eesmärgil. Märkused: Euroopa Komisjon on registreerinud erandi numbriga 7 (artikli 6 lõike 10 alusel). RO-LT 1.3 Teema: Juhtide väljaõpe. ÜRO numbrite 1202, 1203 ja 1223 kohalik transport pakendites ja mahutites (Belgias kuni 75 km kaugusele registrijärgsest asukohast). Viide direktiivi lisale: 8.2. Direktiivi lisa sisu: jäigemad struktuurid. Struktuur: 1. Õppepakendid 2. Õppepaagid 3. Eriväljaõpe C1 1 4. Eriväljaõpe C1 7 Märkused: Kavatsetakse alustada esmaste kursustega, millele järgnevad ÜRO 1202, 1203 ja 1223 numbrite alla kuuluvate pakendites ja paakides kaupade registrijärgsest asukohast kuni 75 km kauguse veoga piirnevad eksamid — väljaõppe kestus peab vastama ADR nõuetele — viie aasta pärast peab juht läbi tegema täienduskursuse ja sooritama eksami. Sertifikaadis nähakse ette "ÜRO 1202, 1203 ja 1223 siseriiklik transport vastavalt direktiivi 94/55/EÜ artikli 6 lõikele 9". RO-LT 1.4 Teema: Ohtlike kaupade transport paakides hävitamiseks põletamise teel. Viide direktiivi lisale: 3.2. Viide siseriiklikele õigusaktidele: Erand 01-2002. Siseriikliku õigusakti sisu: Erandina peatüki 3 punktis 2 esitatud tabelist on lubatud kasutada tsisternmahutit tsisternikoodiga L4BH tsisternikoodiga L4DH mahuti asemel, et teatavatel tingimustel vedada ainet ÜRO 3130, mis on veega reageeriv vedelik, mürgine, III. Märkused: Seda erandit võib kasutada üksnes ohtlike jäätmete veoks lühikestel distantsidel. TAANI RO-LT 2.1 Teema: ÜRO 1202, 1203, 1223 ja 2. klass — veodokumentideta. Viide direktiivi lisale: 5.4.1. Direktiivi lisa sisu: Veodokumentide vajadus. Viide siseriiklikele õigusaktidele: Bekendtgørelse nr. 729 af 15/08/2001 om vejtransport af farligt gods. Siseriikliku õigusakti sisu: Kui 3. klassi mineraalseid maavarasid, ÜRO 1202, 1203 ja 1223 ning 2. klassi gaase transporditakse seoses turustamisega (kaubad jaotatakse kahe või enama kaubasaaja vahel ning tagastatud kaubad kogutakse samasugustes oludes), ei ole veodokumendid vajalikud tingimusel, et kirjalikud juhised sisaldavad peale ADRis nõutud teabe ka ÜRO numbri, nime ja klassi. Märkused: Eespool nimetatud siseriikliku erandi põhjuseks on elektroseadmete areng, mis teeb selle võimalikuks, näiteks elektroonikaseadmeid kasutavatele naftaettevõtetele, et pidevalt edastada teavet sõidukitele, millel on informatsiooni klientide kohta. Kuna nimetatud informatsioon ei ole kättesaadav transpordi alguses, vaid edastatakse sõidukile transpordi ajal, ei ole võimalik enne transpordi algust veodokumente koostada. Seda tüüpi transport on piiratud teatavate piirkondadega. Praegu kehtib erand Taani jaoks artikli 6 lõikega 10 samaväärsete sätete alusel. SAKSAMAA RO-LT 3.1 Teema: Loobumine teatud märgetest veodokumentides (n2). Viide direktiivi lisale: 5.4.1.1.1. Direktiivi lisa sisu: Transpordidokumendi sisu. Viide siseriiklikele õigusaktidele: GGAV — Gefahrgut-Ausnahmeverordnung vom 23. Juni 1993, zuletzt geändert durch die Verordnung vom 23. Juni 1999 (BGBl. I 1999 S. 1435), Ausnahme Nr. 55 (Määrus ohtlike ainete transpordisätete erandite kohta, erand nr 55). Siseriikliku õigusakti sisu: Kehtiv kõigi klasside kohta, välja arvatud 1. klass (v.a 1.4S), 5.2 ja 7. klass. Veodokumentidesse pole tarvis teha mingeid märkusi: a) kaubasaaja kohta kohaliku turustamise puhul (v.a täiskoorma ja teatava marsruudiga transpordi puhul); b) pakendite koguse ja liigi kohta, kui 1.1.3.6 ei kohaldata ja kui sõiduk vastab kõigile A ja B lisa sätetele; c) tühjade puhastamata paakide puhul piisab viimase laadungi veodokumentidest. Märkused: Kõikide sätete kohaldamine võib teatava liikluse liigi puhul olla võimatu. Euroopa Komisjon on registreerinud erandi numbriga 22 (artikli 6 lõike 10 alusel). KREEKA RO-LT 4.1 Teema: Erand kohtkindlate mahutite ohutusnõuetest (tsisternautod), registreeritud enne 31. detsembrit 2001, ohtlike ainete mõnede kategooriate kohaliku transpordi või väikeste koguste puhul. Viide direktiivi lisale: 1.6.3.6, 6.8.2.4.2, 6.8.2.4.3, 6.8.2.4.4, 6.8.2.4.5, 6.8.2.1.17-6.8.2.1.22, 6.8.2.1.28, 6.8.2.2, 6.8.2.2.1, 6.8.2.2.2. Direktiivi lisa sisu: Nõuded seoses kohtkindlate mahutite (tsisternautode), kergpaakide, paakkonteinerite, metallist paakidega vahetusveovahendite, mahtkogumiga sõidukite ja mitmekordsete elementidega gaasikonteinerite (MEGC) ehituse, seadmete, tüübikinnituse, kontrolli, katsetamise ja märgistusega. Viide siseriiklikele õigusaktidele: Τεχνικές Προδιαγραφές κατασκευής, εξοπλισµού και ελέγχων των δεξαµενών µεταφοράς συγκεκριµένων κατηγοριών επικινδύνων εµπορευµάτων για σταθερές δεξαµενές (οχήµατα-δεξαµενές), αποσυναρµολογούµενες δεξαµενές που βρίσκονται σε κυκλοφορία. (Nõuded seoses teatavate ohtlike kaupade kategooriate jaoks ettenähtud kohtkindlate mahutite (tsisternautode) ja ringluses olevate kergpaakide ehituse, seadmete, kontrolli ja katsetamisega.) Siseriikliku õigusakti sisu: Üleminekusäte: Kohtkindlaid mahuteid (tsisternautosid), kergpaake ja paakkonteinereid, mis on meie riigis esimest korda registreeritud ajavahemikus 1. jaanuar 1985-31. detsember 2001 võib kasutada kuni 31. detsembrini 2010. See üleminekusäte kehtib sõidukite puhul, mida kasutatakse järgmiste ohtlike ainete transpordiks: ÜRO 1202, 1268, 1223, 1863, 2614, 1212, 1203, 1170, 1090, 1193, 1245, 1294, 1208, 1230, 3262, 3257. Kõnealune transport on ette nähtud väikeste koguste jaoks või kohaliku transpordina sõidukite puhul, mis on registreeritud eespool nimetatud võrdlusperioodil. Nimetatud üleminekuperiood kehtib tsisternautode puhul, mis on kohandatud vastavalt: 1. ADRi lõiked kontrolli- ja katsetamise kohta, 6.8.2.4.2, 6.8.2.4.3, 6.8.2.4.4, 6.8.2.4.5 (ADR 1999: 211 151, 211 152, 211 153, 211 154). 2. 3500-liitrise mahutavusega paakide puhul on minimaalne paagi seina paksus 3 mm ja 3500-liitrise mahutavusega terasest paakide puhul vähemalt 4 mm, olenemata vaheseinte liigist või paksusest. 3. Kui kasutatud materjal on alumiinium või muu metall, peaksid paagid vastama paksusnõuetele ja muudele tehnilistele näitajatele, mis tulenevad selle riigi kohalike asutuste poolt heakskiidetud tehnilistest joonistest, kus need eelnevalt registreeriti. Tehniliste jooniste puudumisel peaksid paagid vastama lõike 6.8.2.1.17 (211.127) nõuetele. 4. Paagid peaksid vastama äärenumbritele-lõigetele 211.128, 6.8.2.1.28 (211 129), lõikele 6.8.2.2 koos alalõigetega 6.8.2.2.1 ja 6.8.2.2.2 (211 130, 211 131). Täpsemalt, kui tsisternautodel massiga alla 4 tonni, mida kasutatakse üksnes gaasiõli kohalikuks transpordiks, esimest korda registreeritud enne 31. detsembrit 2002, on paagi seina paksus alla 3 mm, lubatakse neid kasutada ainult siis, kui nad on ümber ehitatud vastavalt äärenumbrile 211 127 (5)b4 (6.8.2.1.20). RO-LT 4.2 Teema: Erand baassõiduki konstruktsiooninõuetest, mis on ette nähtud ohtlike kaupade kohalikeks vedudeks, esmakordselt registreeritud enne 31. detsembrit 2001. Viide direktiivi lisale: ADR 2001: 9.2, 9.2.3.2, 9.2.3.3. Direktiivi lisa sisu: Baassõidukite konstruktsiooniga seotud nõuded. Viide siseriiklikele õigusaktidele: Τεχνικές Προδιαγραφές ήδη κυκλοφορούντων οχηµάτων που διενεργούν εθνικές µεταφορές ορισµένων κατηγοριών επικινδύνων εµπορευµάτων. (Tehnilised nõuded juba kasutuses olevatele sõidukitele, mis on ette nähtud teatavate ohtlike kaupade kategooriate kohalikeks vedudeks.) Siseriikliku õigusakti sisu: Erandit kohaldatakse sõidukitele, mis on ette nähtud ohtlike kaupade kohalikeks vedudeks (kategooriad UN 1202, 1268, 1223, 1863, 2614, 1212, 1203, 1170, 1090, 1193, 1245, 1294, 1208, 1230, 3262 ja 3257), mis on esmakordselt registreeritud enne 31. detsembrit 2001. Eespool nimetatud sõidukid vastavad direktiivi 94/55/EÜ B lisa 9. peatüki (lõiked 9.2.1-9.2.6) nõuetele. Vastavus lõike 9.2.3.2 nõuetele on vajalik üksnes juhtudel, kui sõidukile on tootja poolt paigaldatud pidurisüsteem ning see on varustatud aeglustisüsteemiga, nagu on määratletud lõikes 9.2.3.3.1, kuid ei pea tingimata vastama lõigetele 9.2.3.3.2 ja 9.2.3.3.3. Sõidumeeriku vooluallikas ühendatakse läbi põrkepiirde, mis on ühendatud otse akuga (äärenumber 220 514) ning kandevankri telje tõstemehhanismi elektriseadmed paigaldatakse sinna, kuhu need olid algselt tootja poolt paigaldatud ning peavad olema kaitstud asjakohases suletud korpuses (äärenumber 220 517). Eelkõige tsisternautod täismassiga alla 4 tonni, mis on ette nähtud diisliõli kohalikeks vedudeks (UN: 1202) peavad vastama lõigete 9.2.2.3, 9.2.2.6, 9.2.4.3 ja 9.2.4.5. nõuetele, kuid mitte tingimata muudele lõigetele. Märkused: Eespool nimetatud sõidukite arv on väike, kui võrrelda juba registreeritud sõidukite koguarvuga ning pealegi on need ette nähtud üksnes kohalikeks vedudeks. Taotletava erandi vorm, kõnealuste sõidukite koguarv ja veetavate kaupade liik ei tekita liiklusohutuse probleeme. PRANTSUSMAA RO-LT 6.1 Teema: Meretranspordi dokumentide kasutamine transpordidokumentidena lühikestel vedudel pärast laevast mahalaadimist. Viide direktiivi lisale: 5.4.1. Direktiivi lisa sisu: Ohtlike kaupade transpordidokumentidena kasutatavatele dokumentidele märgitav teave. Viide siseriiklikele õigusaktidele: Arrêté du 1er juin 2001 relatif au transport de marchandises dangereuses par route (1. juuni 2001. aasta dekreet ohtlike kaupade maanteetranspordi kohta, "ADR-dekreet") — artikkel 23-4. Siseriikliku õigusakti sisu: Meretranspordi dokumenti võib kasutada veodokumendina 15 km raadiuses. RO-LT 6.2 Teema: 1. klassi artiklite transport koos teiste klasside ohtlike kaupadega (91). Viide direktiivi lisale: 7.5.2.1. Direktiivi lisa sisu: Keeld laadida korraga koormasse erinevaid ohtlike ainete märgistusega kaupu. Viide siseriiklikele õigusaktidele: Arrêté du 1er juin 2001 relatif au transport de marchandises dangereuses par route (1. juuni 2001. aasta dekreet ohtlike kaupade maanteetranspordi kohta, "ADR-dekreet") — artikkel 26. Siseriikliku õigusakti sisu: Võimalus transportida korraga lihtsaid või kokkupandud detonaatoreid ning 1. klassi mitte kuuluvaid kaupu, vastavalt teatavatele tingimustele ja 200 kilomeetristel või lühematel distantsidel Prantsusmaa piires. RO-LT 6.3 Teema: LPG-püsipaakide transport (18). Viide direktiivi lisale: A ja B lisa. Viide siseriiklikele õigusaktidele: Arrêté du 1er juin 2001 relatif au transport de marchandises dangereuses par route (1. juuni 2001. aasta dekreet ohtlike kaupade maanteetranspordi kohta, "ADR-dekreet") — artikkel 30. Siseriikliku õigusakti sisu: LPG-püsipaake transporditakse erieeskirjade alusel. Kohaldatav üksnes lühikestel distantsidel. RO-LT 6.4 Teema: Juhtide väljaõppe ning põllumajandusveokiteks (lühikestel distantsidel) kasutatud sõidukite heakskiitmise eritingimused. Viide direktiivi lisale: A ja B lisa — tsisternid ja juhtide väljaõpe. Direktiivi lisa sisu: 6.8.3.2 (tsisternid). 8.2.1 & 8.2.2 (juhtide väljaõpe). Viide siseriiklikele õigusaktidele: Arrêté du 1er juin 2001 relatif au transport de marchandises dangereuses par route (1. juuni 2001. aasta dekreet ohtlike kaupade maanteetranspordi kohta, "ADR-dekreet") — artikkel 29.2 — D4 lisa. Siseriikliku õigusakti sisu: Sõidukite heakskiitmise erisätted. Juhtide eriväljaõpe. MADALMAAD RO-LT 10.1 Teema: Ohtlike majapidamisjäätmete transpordiskeem 2002. Viide direktiivi lisale: 1.1.3.6, 3.3, 4.1.4, 4.1.6, 4.1.8, 4.1.10, 5.2.2, 5.4.0, 5.4.1, 5.4.3, 7.5.4, 7.5.7, 8.1.2.1, lõige a ja b, 8.1.5, lõige c, 8.3.6. Direktiivi lisa sisu: 1.1.3.6: Erandid seoses transporditavate kogustega veoühiku kohta. 3.3: Määratletud ainetele või objektidele kohaldatavad erisätted. 4.1.4: Pakendamisjuhendite loetelu; 4.1.6: Pakendamise erinõuded 2. klassi kaupadele; 4.1.8: Pakendamise erinõuded nakkusttekitavatele ainetele; 4.1.10: Pakendamise erinõuded ühispakendamisel. 5.2.2: Veopakendite märgistamine; 5.4.0: Mistahes ADR-kava alusel transporditavate kaupadega peavad vajaduse korral kaasas olema käesolevas peatükis ettenähtud dokumendid, kui neile pole punktide 1.1.3.1-1.1.3.5 alusel erandit tehtud. 5.4.1: Ohtlike kaupade transiididokumendid ja nendega seotud teave; 5.4.3: Kirjalikud juhtnöörid. 7.5.4: Toiduainete, muude tarbimiseks ettenähtud toodete ja loomatoiduga seotud ettevaatusabinõud; 7.5.7: Käitlemine ja lastimine. 8.1.2.1: Lisaks seadusega nõutavatele dokumentidele peavad veoühikus olema järgmised dokumendid: a) punktis 5.4.3 osutatud transiididokumendid, mis hõlmavad veetavaid ohtlikke kaupu ja vajaduse korral punktis 5.4.2 ettenähtud mahuti laadimissertifikaat; b) punktis 5.4.3 sätestatud kirjalikud juhendid kõigi veetavate ohtlike kaupade kohta; 8.1.5: Kõigil ohtlikke kaupu vedavatel transpordiühikutel peab olema; c) vajalik varustus täiendavate ja erimeetmete võtmise võimaldamiseks, nagu on määratletud punktis 5.4.3 osutatud kirjalikes juhistes. 8.3.6: Mootori käima jätmine peale- ja mahalaadimise ajaks. Viide siseriiklikele õigusaktidele: Artikel 3 van de Regeling vervoer huishoudelijk gevaarlijk afval 2002. Siseriikliku õigusakti sisu: Artikkel 3. ADR järgmisi jaotisi ei kohaldata: a) 1.1.3.6; b) 3.3; c) 4.1.4; 4.1.6; 4.1.8; 4.1.10; d) 5.2.2; 5.4.0; 5.4.1; 5.4.3; e) 7.5.4; 7.5.7; f) 8.1.2.1 alajaotused a ja b; 8.1.5 alajaotus c; 8.3.6. Märkused: Kava on koostatud nii, et eraisikutel oleks võimalik jätta "väikesi keemilisi jäätmeid" kindlaksmääratud kohtadesse. Seda kohaldatakse jääkainetele, nagu näiteks värvainete jäägid. Ohutustase on viidud miinimumini transpordivahendite valikuga, mis hõlmab muu hulgas eritranspordi elementide kasutamise ja elanikele selgelt nähtavad märgid "Suitsetamine keelatud". Pidades silmas pakkumise väikesi koguseid ja pakendi erilaadi, välistab käesolev artikkel mitmed ADR jaotised. Täiendavad eeskirjad on sätestatud mujal kavas. RO-LT 10.2 Teema: Ohtlike majapidamisjäätmete transpordiskeem 2002. Viide direktiivi lisale: 1.1.3.6. Direktiivi lisa sisu: Erandid seoses transporditavate kogustega veoühiku kohta. Viide siseriiklikele õigusaktidele: Artikel 10, onderdeel a, en 16, onderdeel b, van de Regeling vervoer huishoudelijk gevaarlijk afval 2002. Siseriikliku õigusakti sisu: 10a Sõidukiga on kaasas nii saatja kutseoskuse tunnistus kui artikli 16 lõike 1 punktis b osutatud saateleht. 10b Sõiduki saatjal on CCV (Juhtide kvalifitseerimiskomisjoni) poolt välja antud "ohtlike jäätmete transpordi" kvalifikatsiooni tõendavad dokumendid. Märkused: Kuna tegemist on ohtlike majapidamisjäätmete mitmesuguste liikidega peab transportijal olema kutseoskuse tunnistus, olenemata prügi väikesest kogusest. Täiendava nõudena peab transportijal olema ohtlike jäätmete transpordi kvalifikatsioon. Selle üks põhjustest on tagada, et transportija ei pakiks näiteks happeid ja aluseid kokku ning teaks, kuidas hädaolukorras õigesti käituda. RO-LT 10.3 Teema: Ohtlike majapidamisjäätmete transpordiskeem 2002. Viide direktiivi lisale: 1.1.3.6. Direktiivi lisa sisu: Erandid seoses transporditavate kogustega veoühiku kohta. Viide siseriiklikele õigusaktidele: Artikel 10(b) van de Regeling vervoer huishoudelijk gevaarlijk afval 2002. Siseriikliku õigusakti sisu: Artikli 10 punkt b. Sõidukis peavad olema: b) kirjalikud juhendid ja kava kehtestamisakti lisa kohaselt koostatud teave. Märkused: Kuna kava ei luba erandeid ADR jaotisest 1.1.3.6 peab kirjalik juhend olema kaasas ka väikeste kogustega. Seda peetakse vajalikuks, kuna tegemist on ohtlike jäätmete mitmesuguste liikidega ning tõsiasjaga, et jäätmete tekitajad (eraisikud) ei ole teadlikud kaasneva ohu tasemest. RO-LT 10.4 Teema: Ohtlike majapidamisjäätmete transpordiskeem 2002. Viide direktiivi lisale: 6.1. Direktiivi lisa sisu: Sätted pakendite konstruktsiooni ja katsetamise kohta. Viide siseriiklikele õigusaktidele: Artikel 6 van de Regeling vervoer huishoudelijk gevaarlijke afval 2002. Siseriikliku õigusakti sisu: Artikkel 6. 1. Ohtlikud majapidamisjäätmed pakitakse üksnes kõnealuste ainete puhul asjakohastesse hermeetiliselt suletud pakenditesse ning: a) kategooriasse 6.2: kuuluvate jäätmete puhul: pakend ei tohi kindlasti käitlemisel vigastusi põhjustada; b) tööstusliku päritoluga ohtlike majapidamisjäätmete puhul: kasti maht on kuni 60 liitrit ja jääkained on sellesse paigutatud eraldi vastavalt ohu liigile. 2. Pakend peab väljastpoolt olema ohtlikest majapidamisjäätmetest puhas. 3. Pakendile märgitakse aine nimetus. 4. Igaks kogumiskorraks on lubatud ainult üks kast punkti 1 alapunktis b määratletud tähenduses. Märkused: Käesolev artikkel tuleneb artiklist 3, milles teatavate ADR jaotiste kohaldamine on võimatuks kuulutatud. Selle kava kohaselt ei ole tarvis pakendit heaks kiita, nagu on sätestatud ADR jaotises 6.1, sest tegemist on asjaomaste ohtlike ainete piiratud kogustega. Selle asemel on artiklis sätestatud rida eeskirju, mis sisaldavad nõuet pakkida ohtlikud ained kinnistesse mahutitesse, et vältida pakendite lekkimist. RO-LT 10.5 Teema: Ohtlike majapidamisjäätmete transpordiskeem 2002. Viide direktiivi lisale: 6.1. Direktiivi lisa sisu: Sätted pakendite konstruktsiooni ja katsetamise kohta. Viide siseriiklikele õigusaktidele: Artikel 7, tweede lid, van de Regeling vervoer huishoudelijk gevaarlijk afval 2002. Siseriikliku õigusakti sisu: Artikli 7 lõige 2. Sõidukil on laadungiruum, mis on juhikabiinist paksu tugeva vaheseinaga eraldatud, või teise võimalusena laadungiruum, mis ei ole sõiduki lahutamatu osa. Märkused: Selle kava kohaselt ei ole ADR jaotises 6.1 ettenähtud heakskiidetud pakend tingimata vajalik, sest tegemist on asjaomaste ohtlike ainete piiratud kogustega. Sellest tulenevalt sisaldab käesolev artikkel lisanõudeid, mis on ette nähtud mürgiste aurude juhikabiini lekkimise vältimiseks. RO-LT 10.6 Teema: Ohtlike majapidamisjäätmete transpordiskeem 2002. Viide direktiivi lisale: 6.1. Direktiivi lisa sisu: Sätted pakendite konstruktsiooni ja katsetamise kohta. Viide siseriiklikele õigusaktidele: Artikel 8, eerste lid, van de Regeling vervoer huishoudelijk gevaarlijk afval 2002. Siseriikliku õigusakti sisu: Artikli 8 lõige 1. Kinnise sõiduki juhikabiinis on õhupuhasti, mis töötab pidevalt täisvõimsusel ja mille alumises küljes on avad. Märkused: Selle kava kohaselt ei ole ADR jaotises 6.1 ettenähtud heakskiidetud pakend tingimata vajalik, sest tegemist on asjaomaste ohtlike ainete piiratud kogustega. Sellest tulenevalt sisaldab käesolev artikkel lisanõudeid, mis on ette nähtud mürgiste aurude laadungiruumi kogunemise vältimiseks. RO-LT 10.7 Teema: Ohtlike majapidamisjäätmete transpordiskeem 2002. Viide direktiivi lisale: 6.1. Direktiivi lisa sisu: Sätted pakendite konstruktsiooni ja katsetamise kohta. Viide siseriiklikele õigusaktidele: Artikel 9, eerste, tweede en derde lid, van de Regeling vervoer huishoudelijk gevaarlijk afval 2002. Siseriikliku õigusakti sisu: Artikkel 9. 1. Sõiduk on varustatud mahutitega, mis veo ajal: a) on kaitstud juhusliku nihkumise vastu; ning b) on suletud kaantega ja kaitstud juhusliku avanemise vastu. 2. Punkti 1 alapunkti b ei kohaldata transiidi ajal kogumisele või kui sõiduk on kogumisringi ajal paigal. 3. Sõidukisse tuleks jätta piisav liikumisruum, et võimaldada ohtlike majapidamisjäätmete sorteerimist ja eri mahutitesse paigutamist. Märkused: Selle kava kohaselt ei ole ADR jaotises 6.1 ettenähtud heakskiidetud pakend tingimata vajalik, sest tegemist on asjaomaste ohtlike ainete piiratud kogustega. Käesoleva artikliga püütakse anda garantii pakendikogumismahutite kasutamisega, tagades seega asjakohase meetodi iga ohtlike kaupade kategooria hoidmiseks. RO-LT 10.8 Teema: Ohtlike majapidamisjäätmete transpordiskeem 2002. Viide direktiivi lisale: 6.1. Direktiivi lisa sisu: Sätted pakendite konstruktsiooni ja katsetamise kohta.. Viide siseriiklikele õigusaktidele: Artikel 14 van de Regeling vervoer huishoudelijk gevaarlijke afval 2002. Siseriikliku õigusakti sisu: Artikkel 14. 1. Erandkorras transporditakse ohtlikke majapidamisjäätmeid eraldi kogumisühikutes. 2. Iga klassi ainete ja esemete jaoks on oma kogumisühik. 3. 8. klassi ainete ja esemete puhul on eraldi kogumisühikud hapete, aluste ja akude jaoks. 4. Pihustipurgid võib panna suletavasse pappkarpi tingimusel, et neid karpe transporditakse vastavalt artikli 9 lõikele 1. 5. Kui kogutakse 2. klassi tulekustuteid, võib need panna samasse kogumisühikusse koos pihustipurkidega, mis ei ole pakitud pappkarpi. 6. Erandina artikli 9 lõikest 1 ei nõuta akude transportimist suletud kaanega tingimusel, et need on pandud kogumisühikusse niisugusel viisil, et akude kõik avad on suletud ja ülespoole. Märkused: Käesolev artikkel tuleneb artiklist 3, milles teatavate ADR jaotiste kohaldamine on võimatuks kuulutatud. Selle kava kohaselt ei ole tarvis pakendit heaks kiita, nagu on sätestatud ADR jaotises 6.1. Käesolevas artiklis sätestatakse nõuded kogumisühikute kohta, milles ohtlikke majapidamisjäätmeid ajutiselt hoitakse. RO-LT 10.9 Teema: Ohtlike majapidamisjäätmete transpordiskeem 2002. Viide direktiivi lisale: 6.1. Direktiivi lisa sisu: Sätted pakendite konstruktsiooni ja katsetamise kohta. Viide siseriiklikele õigusaktidele: Artikel 15 van de Regeling vervoer huishoudelijk gevaarlijke afval 2002. Siseriikliku õigusakti sisu: Artikkel 15. 1. Pihustipurkide transpordiks ettenähtud kogumisühikud või karbid tuleks selgelt märgistada järgmiselt: a) pappkarpidesse kogutud 2. klassi pihustipurgid: sõnaga "SPUITBUSSEN" (pihustipurgid); b) 2. klassi tulekustutid ja pihustipurgid: märgis nr 2.2; c) 3. klassi tulekustutid ja pihustipurgid: märgis nr 3; d) 4.1 klassi värvijäätmed: märgis nr 4.1; e) 6.1 klassi mürkainete puhul: märgis nr 6.1; f) 6.2 klassi esemete puhul: märgis nr 6.2; g) 8. klassi sööbivate ainete ja esemete puhul: märgis nr 8; ja lisaks sellele: 1. aluseliste ainete puhul: sõna "BASEN" (alused), 2. happeliste ainete puhul: sõna "ZUREN" (happed), 3. akude puhul: sõna "ACCU'S" (akud). 2. Samad märgised ja sõnad on sõiduki sees paiknevatel suletavatel mahutitel, millesse võib paigutada kogumisühikud. Märkused: Käesolev artikkel tuleneb artiklist 3, milles teatavate ADR jaotiste kohaldamine on võimatuks kuulutatud. Selle kava kohaselt ei ole tarvis pakendit heaks kiita, nagu on sätestatud ADR jaotises 6.1. Käesolevas artiklis sätestatakse nõuded kogumisühikute identifitseerimise kohta, milles ohtlikke majapidamisjäätmeid ajutiselt hoitakse. RO-LT 10.10 Teema: Ohtlike majapidamisjäätmete transpordiskeem 2002. Viide direktiivi lisale: 7.5.4. Direktiivi lisa sisu: Toiduainete, muude tarbimiseks ettenähtud toodete ja loomatoiduga seotud ettevaatusabinõud. Viide siseriiklikele õigusaktidele: Artikel 13 van de Regeling vervoer huishoudelijk gevaarlijk afval 2002. Siseriikliku õigusakti sisu: Artikkel 13. 1. Inimestele ettenähtud toiduainete ja loomasööda vedu koos ohtlike majapidamisjäätmetega on keelatud. 2. Sõiduk peab kogumise ajal seisma. 3. Kui sõiduk on kogumisringil või kogumiseks peatub, peab sõidukil töötama kollane vilkuv tuli. 4. Kogumisel kindlaksmääratud kogumispunktides, mis on sel eesmärgil tähistatud, peab mootor olema välja lülitatud ning erandina punktist 3 võib vilkuv tuli olla kustutatud. Märkused: ADR jaotise 7.5.4 keeldu on siin laiendatud, kuna esinevate ainete mitmesuguste liikide tõttu on võib peaaegu alati esineda ka 6.1 klassi aineid. RO-LT 10.11 Teema: Ohtlike majapidamisjäätmete transpordiskeem 2002. Viide direktiivi lisale: 7.5.9. Direktiivi lisa sisu: Suitsetamiskeeld. Viide siseriiklikele õigusaktidele: Artikel 9, vierde lid, van de Regeling vervoer huishoudelijk gevaarlijk afval 2002. Siseriikliku õigusakti sisu: Artikkel 9. 4. Märge "Suitsetamine keelatud" peab olema selgelt kirjutatud sõiduki külgedele ja tagaosale. Märkused: Kuna kava hõlmab ohtlike ainete kogumist eraisikutelt, nähakse artikli 9 lõikega 4 ette, et märge "Suitsetamine keelatud" peab olema selgesti nähtav. RO-LT 10.12 Teema: Ohtlike majapidamisjäätmete transpordiskeem 2002. Viide direktiivi lisale: 8.1.5. Direktiivi lisa sisu: Mitmesugused seadmed. Igal ohtlikke kaupu vedaval transpordiühikul peab olema: a) kõigil sõidukitel vähemalt üks seisupidur, mille suurus on kooskõlas sõiduki massi ja rataste läbimõõduga; b) vajalik varustus üldmeetmete kohaldamiseks, mis on määratletud punktis 5.4.3 osutatud ohutusjuhistes, eelkõige: - kaks eraldi püstist ohumärki (nt helkurkoonused, ohukolmnurgad või kollased vilkuvad tuled, mis ei sõltu sõiduki elektriseadmetest), - kvaliteetne päästevest või kaitserõivastus (nt Euroopa standardis EN 471 kirjeldatud) iga meeskonnaliikme jaoks, - käes hoitav tõrvik (vaata ka 8.3.4) iga meeskonnaliikme jaoks, - kaitsevahendid hingamiseks vastavalt S7 täiendavate nõuetega (vt peatükk 8.5), kui need täiendavad nõuded on vastavalt peatüki 3.2 tabeli A 19. veerule kohaldatavad; c) vajalik varustus täiendavate ja erimeetmete võtmiseks, nagu on määratletud punktis 5.4.3 osutatud kirjalikes juhistes. Viide siseriiklikele õigusaktidele: Artikel 11 van de Regeling vervoer huishoudelijk gevaarlijk afval 2002. Siseriikliku õigusakti sisu: Artikkel 11. Kaasasolev turvakomplekt, millele kõik meeskonnaliikmed ligi pääsevad, sisaldab järgmist: a) täielikult silmi varjavad kaitseprillid; b) kaitsev hingamismask; c) happekindel kombinesoon või põll; d) sünteeskautšukist kindad; e) happekindlad saapad või kaitsekingad; ning f) destilleeritud veega silmaloputuspudel. Märkused: Kuna tegemist on ohtlike ainete mitmesuguste liikidega, kehtestatakse ADR jaotise 8.1.5 nõuetele lisaks erinõuded kohustusliku kaitsevarustuse osas. ROOTSI RO-LT 14.1 Teema: Ohtlike jäätmete vedu ohtlike jäätmete kõrvaldamisettevõttesse. Viide direktiivi lisale: 2. osa punktid 5.2 ja 6.1. Direktiivi lisa sisu: Klassifitseerimine ja märgistamine ning nõuded pakendite konstruktsioonile ja katsetamisele. Viide siseriiklikele õigusaktidele: Särskilda bestämmelser om vissa inrikes transporter av farligt gods på väg och i terräng. Siseriikliku õigusakti sisu: Õigusakt koosneb lihtsustatud liigitamiskriteeriumidest, vähem rangetest nõuetest pakendite konstruktsioonile ja katsetamisele ning muudetud märgistamisnõuetest. Ohtlike jäätmete ADRi kohaselt klassifitseerimise asemel määratakse need muudesse jäätmegruppidesse. Igasse jäätmegruppi kuulub aineid, mida võib vastavalt ADRile koos pakendada (segapakend). Igale pakendile peab ÜRO numbri asemel olema märgitud asjakohase jäätmegrupi kood. Märkused: Neid määrusi võib kasutada üksnes ohtlike jäätmete veoks avalikest jäätmekogumispunktidest ohtlike jäätmete kõrvaldamisettevõtetesse. RO-LT 14.2 Teema: Saatja nimi ja aadress veodokumendis. Viide direktiivi lisale: 5.4.1.1. Direktiivi lisa sisu: Veodokumendis nõutav üldine teave. Viide siseriiklikele õigusaktidele: Särskilda bestämmelser om vissa inrikes transporter av farligt gods på väg och i terräng. Siseriikliku õigusakti sisu: Siseriiklikus õigusaktis sätestatakse, et saatja nimi ja aadress ei ole nõutav, kui tühjad puhastamata pakendid jaotussüsteemi osana tagasi tuuakse. Märkused: Tühjad puhastamata pakendid sisaldavad tagastamisel enamikul juhtudel siiski ohtlike kaupade väikesi koguseid. Erandit kasutavad peamiselt tööstused, tagastades tühje puhastamata gaasimahuteid täis mahutite vastu. RO-LT 14.3 Teema: Ohtlike kaupade transport tootmiskoha (-kohtade) vahetus läheduses, sealhulgas transport üldkasutatavatel teedel tootmiskoha (-kohtade) ühest osast teise. Viide direktiivi lisale: A ja B lisa. Direktiivi lisa sisu: Ohtlike kaupade transpordinõuded üldkasutatavatel teedel. Viide siseriiklikele õigusaktidele: Särskilda bestämmelser om vissa inrikes transporter av farligt gods på väg och i terräng. Siseriikliku õigusakti sisu: Transport tootmiskoha (-kohtade) vahetus läheduses, sealhulgas transport üldkasutatavatel teedel tootmiskoha (-kohtade) ühest osast teise. Erandid seoses pakendite märgistamise, veodokumentide, juhitõendite ja heakskiidutunnistusega vastavalt 9. osale. Märkused: Ohtlikke kaupu tuleb mitmel puhul viia ettevõtte ühest osast teise, mis asub teisel pool üldkasutatavat teed. See transpordiliik ei kujuta endast ohtlike kaupade vedu mööda erateed ning tuleks seetõttu seostada asjakohaste nõuetega. Võrrelda ka direktiivi 96/49/EÜ artikli 6 lõikega 14. RO-LT 14.4 Teema: Ametiasutuste poolt kinnipeetud ohtlike kaupade vedu. Viide direktiivi lisale: A ja B lisa. Direktiivi lisa sisu: Ohtlike kaupade transpordinõuded teedel. Viide siseriiklikele õigusaktidele: Särskilda bestämmelser om vissa inrikes transporter av farligt gods på väg och i terräng. Siseriikliku õigusakti sisu: Määrustest võib lubada erandeid, kui nende aluseks on töötajate kaitse, mahalaadimisohtude, tõendite esitamise jne alased põhjendused. Määrustest võib lubada erandeid üksnes siis, kui tavalistel veotingimustel on täidetud rahuldav ohutuse tase. Märkused: Neid erandeid võivad kohaldada üksnes ohtlikke kaupu kinni pidanud asutused. See erand on ette nähtud kohalike vedude puhul. See võib olla politsei poolt kinnipeetud kaupade, nt lõhkeainete või varastatud omandi transport. Sedalaadi kaupade puhul on probleemiks, et nende liigituses ei saa kindel olla. Lisaks ei ole need kaubad tihti ADRile vastavalt pakendatud või märgistatud. Politsei teeb igal aastal mõnisada niisugust vedu. Salakaubana sissetoodud likööri puhul tuleb seda transportida kinnipidamiskohast tõendite ladustamisrajatisse ning seejärel hävitamisettevõttesse, kaks viimast võivad teineteisest üsna kaugel asuda. Erandid on lubatud, kui: a) iga pakend ei pea olema märgistatud ja b) ei ole tarvis kasutada heakskiidetud pakendeid. Siiski tuleb iga niisuguseid pakendeid sisaldav kaubaalus korralikult märgistada. Kõik nõuded peavad olema täidetud. Igal aastal toimub ligikaudu 20 niisugust vedu. RO-LT 14.5 Teema: Ohtlike kaupade vedu sadamates ja nende vahetus läheduses. Viide direktiivi lisale: 8.1.2, 8.1.5, 9.1.2. Direktiivi lisa sisu: Dokumendid, mis peavad transpordiühikuga kaasas olema; kõik ohtlikke kaupu vedavad transpordiühikud peavad olema varustatud kindlaksmääratud seadmetega; sõidukite heakskiitmine. Viide siseriiklikele õigusaktidel: Särskilda bestämmelser om vissa inrikes transporter av farligt gods på väg och i terräng. Siseriikliku õigusakti sisu: Transpordiühikuga ei pea kaasas olema mingeid dokumente (v.a juhitõend). Transpordiühik ei pea olema varustatud punktis 8.1.5 määratletud seadmetega. Traktorid ei vaja heakskiidutunnistust. Märkused: Võrrelda direktiivi 96/49/EÜ artikli 6 lõikega 14. RO-LT 14.6 Teema: Inspektorite ADR koolitustunnistus. Viide direktiivi lisale: 8.2.1. Direktiivi lisa sisu: Sõidukijuhid peavad käima koolitusel. Viide siseriiklikele õigusaktidele: Särskilda bestämmelser om vissa inrikes transporter av farligt gods på väg och i terräng. Siseriikliku õigusakti sisu: Inspektorid, kes sooritavad sõidukite iga-aastast tehnilist kontrolli, ei pea osa võtma punktis 8.2 nimetatud koolitusest ega omama ADR koolitustunnistust. Märkused: Mõnel juhul võivad tehnilises kontrollis kontrollitavate sõidukite laadungiks olla ohtlikud kaubad nt tühjad puhastamata paagid. Endiselt kohaldatakse punktide 1.3 ja 8.2.3 nõudeid. RO-LT 14.7 Teema: UN 1202, 1203 ja 1223 kohalik turustamine tsisternautodes. Viide direktiivi lisale: 5.4.1.1.6, 5.4.1.4.1. Direktiivi lisa sisu: Tühjade puhastamata paakide ja tsisternautode kirjeldus vastab punktile 5.4.1.1.6. Korduva kaubasaaja nime ja aadressi võib märkida teistesse dokumentidesse. Viide siseriiklikele õigusaktidele: Särskilda bestämmelser om vissa inrikes transporter av farligt gods på väg och i terräng. Siseriikliku õigusakti sisu: Tühjad puhastamata paakide või tsisternautode puhul ei pea nende veodokumendis olema punktile 5.4.1.1.6 vastavat kirjeldust, kui laadimiskavasse on aine koguseks märgitud "0". Kaubasaaja nimi ega aadress ei ole üheski sõidukiga kaasas olevas dokumendis nõutav. RO-LT 14.8 Teema: Tühjade puhastamata mahutite vedu, mis ei ole ette nähtud transpordiseadmeteks. Viide direktiivi lisale: 5.4.1.1.1, 6.8, 8.2.2.8.1. Direktiivi lisa sisu: Veodokumendid, nõuded paakide konstruktsiooni, testimise jne osas, ja juhitõendid. Viide siseriiklikele õigusaktidele: Särskilda bestämmelser om vissa inrikes transporter av farligt gods på väg och i terräng. Siseriikliku õigusakti sisu: Aineid UN 1202, 1203, 1223 ja 1965 võib vedada mahutites, mis ei ole ette nähtud transpordiseadmeteks. Paagid peavad olema tühjendatud. Transpordiühik tuleb märgistada asjakohase aine tsisternautona. Juhil peab olema tunnistus vastavalt punktile 8.2.2.7.1. Märkused: Erandit kohaldatakse, kui mahuti on tarvis viia näiteks hooldustöödele. Selle erandi põhjenduseks on tühjade mahutite transpordieelse puhastamisega seotud ohtude ja keskkonnamõjude vältimine. Erandit kohaldatakse väikeste koguste puhul. Tihti on need kohalikud veod, ent üksikutel juhtudel võib tegemist olla üle 300 km pikkuste vedudega hõredalt asustatud Põhja-Rootsis. Veotingimused: Mahutile paigaldatud seadmed ei tohi nii pandud olla, et võiksid veo ajal viga saada. Sõidukiga peavad kaasas olema dokumendid, mis näitavad, et mahuti on asjakohase aine jaoks heaks kiidetud. Sidemed ja kinnitused, millega mahuti on sõidukile kinnitatud, peavad suutma paigal hoida veetavast mahutist kaks korda raskemat mahutit. Mahutiga samas sõidukis ei tohi vedada kergestisüttivaid aineid. RO-LT 14.9 Teema: Kohalikud veod seoses põllumajandusettevõtete või ehitusplatsidega Viide direktiivi lisale: 5.4, 6.8 ja 9.1.2. Direktiivi lisa sisu: Veodokumendid; mahutite konstruktsioon; heakskiidutunnistus. Viide siseriiklikele õigusaktidele: Särskilda bestämmelser om vissa inrikes transporter av farligt gods på väg och i terräng. Siseriikliku õigusakti sisu: Kohalikel vedudel seoses põllumajandusettevõtete või ehitusplatsidega ei nõuta teatavate määruste täitmist: - ohtlike kaupade deklaratsioon pole nõutav, - võib jätkata meeskonnahaagisele paigaldatud vanemate mahutite kasutamist, mille konstruktsioon ei vasta 6.8. peatükile, kuid vastab vanematele siseriiklikele õigusaktidele, - kohalikeks vedudeks ja teetööde vahetus läheduses võib jätkata vanemate mahutite kasutamist, mis ei täida punktide 6.7 või 6.8 nõudeid, on ette nähtud ainete UN 1268, 1999, 3256 ja 3257 transpordiks ning on või ei ole varustatud tee pinnakatte paigaldusseadmetega, - meeskonnahaagiste ja tsisternautode, mis on või ei ole varustatud tee pinnakatte paigaldusseadmetega, heakskiidutunnistused pole nõutavad. Märkused: Meeskonnahaagis on teatavat tüüpi haagiselamu tööliste jaoks, millel on meeskonnaruum ja mis on varustatud heakskiitmata mahutiga metsatöötraktorite tööks ettenähtud diislikütuse hoidmiseks. ÜHENDKUNINGRIIK RO-LT 15.1 Teema: Üldkasutatavate teede ületamine ohtlikke kaupu vedavate sõidukite poolt (N8). Viide direktiivi lisale: A ja B lisa. Direktiivi lisa sisu: Ohtlike kaupade transpordinõuded üldkasutatavatel teedel. Viide siseriiklikele õigusaktidele: Määrused ohtlike kaupade autovedude kohta, 1996. Määrus 3, nimekiri 2.3.b; Määrused lõhkeainete autovedude kohta, 1996. Määrus 3.3.b Siseriikliku õigusakti sisu: Ohtlike kaupade kohta käivaid määrusi ei kohaldata vedude puhul, mis toimuvad maantee poolt osadeks jaotatud eraettevõtetes. Märkused: Selline olukord võib hõlpsasti tekkida kaupade vedamisel ettevõtetes, mis paiknevad kahel pool maanteed. Need ei kujuta endast ohtlike kaupade vedu mööda üldkasutatavat teed selle mõiste tavapärases tähenduses ning sellisel juhul ei tuleks kohaldada ühtki ohtlikke aineid käsitlevate määruste sätet. RO-LT 15.2 Teema: Erand keelust, et juht või juhiabi ei tohi avada ohtlike ainete pakendeid kohaliku turustusketi puhul, teel kohalikust müügiüksusest vahendaja või lõppkasutaja juurde või vahendaja juurest lõppkasutaja juurde (v.a 7. klass) (N11). Viide direktiivi lisale: 8.3.3. Direktiivi lisa sisu: Keeld juhile või juhiabile avada ohtlike kaupade pakendeid. Viide siseriiklikele õigusaktidele: Määrused ohtlike kaupade autovedude kohta, 1996. Määrus 12(3). Siseriikliku õigusakti sisu: Pakendite avamise keeld on kvalifitseeritud tingimusega "v.a juhul, kui veoettevõtja on seda lubanud". Märkused: Täht-tähelt võetuna võib lisas esitatud keelu sõnastus tekitada jaekaubandusele tõsiseid probleeme. --------------------------------------------------